
वत्तःव्य 


प्रस्तुत पुस्तक का यह द्वितीय संस्करण पाठकों के 
सम्मुख रम्वते हमें बडी प्रसन्नता होती है । यह पुस्तक स्वामी 
विवकानन्दजी क मोलिक अंग्रेजी Bray का हिन्दी अनुवाद हे । इस 
पुस्तक में स्वामीजी ने पुनर्जन्म के सम्बन्ध में हिन्दूमत तथ। पाश्चात्य 
मत दानी की बडी सुन्दर रूप स त्रिवचना की है और इन दोनों 
मतो की पारस्परिक तुलना करते हुए इस विषय का भळीभाँति समझा 
दिया हे कि हिन्दुओं का पुनजन्मवाद वास्तव में किस प्रकार 
नितान्त तक्युक्त है, साथ ही यह मी कि मनुष्य की अनेका- 
नक प्रव्ृत्तियों का स्पष्टीकरण केवल इसी के द्वारा किस 
प्रकार हा सकता है | 

श्री प. द्वारकानाथजी तिवारी, बी. ए. एल-एळ. बी., वकील, 
दुरी, म. प्र. के हम बड़े आभारी हैं जिन्हॉन इस पुस्तक की 
शली तथा इसके केन्द्रीय भावों का ज्यों का त्या रखते इए बडी 
सफल्तापूवक इसका हिन्दी अनुवाद करके हमें दिया है । 

हमें पूर्ण विश्वास हैं कि हमार इस प्रकाशन से समम्त 
जनता का विशेष हित होगा | 


नागपुर, प्रकाशक 
ला. २% मई १९४०० 

१. क्या आत्मा अमर ह. 


“ विनाशमव्ययस्यास्य न कम्चित्कर्तुमदति ” 
“-भगवद्दीता 
उस बृहत्‌ पौराणिक ग्रंथ“ महाभारत" में एक आख्यान है 
जिसमें कथानायक युधिष्टिर से धम न प्रश्न किया कि संसार में अत्यन्त 
आश्चर्यकारक क्या हैं? युधिष्टिर न उत्तर दिया कि मनुप्य अपन जीवन 
भर प्रायः प्रतिक्षण अपन चारों आर सवत्र मृत्यु का ही दृश्य देखता 
8, तथापि उसे ऐसा दृढ़ ओर अटळ विश्वास ह कि में मृत्युहीन हुँ | 
और मनुप्य-जीवन में यह सचमुच अत्यन्त आश्चयजनक है । यद्य 
भिन्न faa मतावळमबी faa faa जमाने में इसके विपरीत adie 
करते आए ओर यद्यपि इन्द्रिय द्वारा ग्राह्य ऑर अतीन्द्रिय सिया के 
बीच जो रहस्य का परदा सदा पडा रहेगा उसका भेदन करने में 
बुद्धि असमर्थ है, तथापि मनुष्य पूर्ण रूप से यही मानता है कि वह 
मरणडीन है । 


हम जन्म भर अध्ययन करन के पश्चात्‌ भी अन्त में जीवन 
और मृत्यु की समस्या को तर्क द्वारा प्रमाणित करके “हाँ” या 


र 


मरणात्तर जीवन 
“agi”? में उत्तर देने में असफल रह । हम मानव-जीवन की स्थिरता 
या अस्थिरता के पक्ष में या विरोध में चाहे जितना बोलें या लिखे, 
शिक्षा दे या उपदेश करें; हम इस पक्ष के या उस पक्ष के प्रबल 
या कट्टर पक्षपाती बन जायें; एक से एक पेचीदे सैकड़ों नामों का 
आविष्कार करके क्षणभर क लिये इस भरम में पडकर भले ही शान्त 
हा जाय क्रि हमने समस्या का सदा के लिए हल कर डाला; हम 
अपनी शक्ति भर किती एक विचित्र धार्मिक मिथ्या विश्वास या और 
भी अधिक आपत्तिजनक वैज्ञानिक मिथ्या भ्रम से चाहे चिपके रहें, 
परन्तु अन्त में तो हम यही देखेंगे कि हम तर्क की संकीर्ण गली में 
खिलवाड हां कर रहे हैं ओर केवल बार बार मार खाने के लिए 
मानो एक के बाद एक बौद्धिक गोटियाँ उठाते और रखते जाते हैं | 

परन्तु केवळ खेल की अपेक्षा बहुधा अधिक भयानक परिणाम- 
कारी इस मानसिक परिश्रम ओर व्यथा के पीछे एक यथार्थ बस्तु 
जिसका प्रतिवाद नहीं हुआ है आर प्रतिवाद हो नहीं सकता-- 
q सत्य, वह आश्चर्य है जिसे महाभारत ने “अपने ही नाझ (या 
मृत्यु) को सोच सकने की हमारी मानसिक असमर्थता? कह कर 
बताया हे । यदि में अपने नाश (या मृत्यु) की कल्पना करूँ मी 
तो मुझे साक्षी रूप से खडे होकर उसे देखते रहना होगा | 

अच्छा, अब इस अद्भुत बात का अर्थ समझने का प्रयत्न 
करने के पूथ हम यह ध्यान में रखते हें कि इस एक यथार्थ वस्तु 
पर सारा संसार टिका हुआ है या खडा है। बाह्य जगत की नित्यता 


< 

का अट्टेट सम्बन्ध अन्तर्जगत की नित्यता से है। और चाहे विश्व 
के विषय में वह सिद्वान्त-- जिसमें एक को नित्य और दूसरे को 
अनित्य बताया गया है---वह सिद्धान्त कितना ही युक्ति-संगत क्यों 
न दिखे, ऐसे सिद्वान्तवाळे को स्वयं ही अपने ही शरीर रूपी यंत्र 
में पता चल जायेगा कि ज्ञानपूर्वक क्या हुआ एक भी ऐसा कार्य 
सम्भव नहीं है जिसमें कि आन्तरिक और बाह्य संसार दोनों वी 
नित्यता उस कार्य के प्रेरक कारणों का एक अंश न हो। यद्यपि 
यह त्रिळकुल सच है कि जब मनुष्य का मन अपनी मर्यादा के 
परे पहुँच जाता है तब तो वह इन्द्र को अखण्ड ऐक्य में परिणत 
हुआ देखता है। उस असीम सत्ता के इस ओर सम्पूर्ण बाह्य 
संसार-- अर्थात्‌ वह संसार जो हमारे अनुभव का विषय होता है-- 
उसका अस्तित्व विषयी (ज्ञाता) के लिये है ऐसा ही जाना जाता 
है, या केवल ऐसा ही जाना जा सकता है। ओर यही कारण है 
कि हमें विषयी के विनाश की कल्पना करने के पूत्र विषय के 
विनाश की कल्पना करनी होगी । 

यहाँ तक तो स्पष्ट है । परन्तु कठिनाई अब इसके बाद होती 
है | साधारणतः Fai अपने को देह के सिवाय और कुछ हूँ 
ऐसा सोच नहीं सकता। में देह हूँ यह भावना मेरी अपनी नित्यता 
की भावना के अन्तर्गत है, परन्तु देह तो स्पष्ट ही उसी तरह 
अनित्य है जैसी कि सदा परिवर्तनशील स्वभाव त्राली ममरत प्रकृति |. 


तब फिर यह निल्यता है कहाँ ? 
रे 

हमारे जीवन से सम्बन्ध रखने वाळी एक और अद्भुत वस्तु 
है,-जिसके विना “कान जी सकेगा आर कोन क्षण भर के छ्य 
भी जीवन का सुख भोग सकेगा ? और वह है “सखाघधीनता 
की भावना ': | 

यही भावना हमें पंग पग पर प्रेरित करती हैं, हमार कायों 
को सम्भव बनाती & और हमारा एक TAT से परस्पर सम्बन्ध 
नियमित करती है--इतना ही नहीं मानवी जीवन रूपी वख का 
ताना ओर वाना यही ह | तके-ज्ञन उस अपन प्रदेश स अंगुल 
अंगुछ हटान का प्रयत्न करता हे, उसके प्रान्त का एक पक नाका 
छीनते जाता है अर प्रत्यक पद का कार्य-कारण के लाहनिमित 
रेल पथ (1३1) Roadings ) से ब्ढता के साथ लाह-बंधन में 
कस दिया जाता 61 पर बह ता हमारे इन प्रयत्नो का देख कर 
हँसती है। ओर आश्रय ता यह & कि कार्यकारण के जिस बृह- 
त्पुंज के भीतर टबाकर उसका हम गला घोंटना चाहते थ उसी 
के ऊपर वड अपने को रखी हुई ह! ओर दूसरी तरह हो भी केस 
सकता है? अमर्याद वस्तु के उच्चतर सामान्यीकरण ( Generali- 
sation ) द्वारा ही सदेव समर्याद वस्तु को समझा जा सकता हे | 
बद्ध को स्वतंत्र द्वारा ही, सकारण का अकारण द्वारा ही समझा 
सकते हैं। परन्तु यहाँ भी पुनः वही कठिनाई है । वस्तंत्र कोन 
हैं? शरीर, या मन भी, खतंत्र हैं क्या? यह तो रपष्ट है कि वे 
भी नियम से उतने ही ag हैं जितने कि संसार के और सब पदार्थ | 

अब तो समस्या इस दृत्रिचा का रूप धारण कर लेती है: य! 
ता सारी सृष्टि केवळ सदा पखितेनगीठ क्रतुओ का ही सामुदायिक 
रूप हे--और उसके “वाय आर कुछ नहीं है--आर वह काय- 
कारण क नियम स एना जकडी हुई है कि छूट नहीं सकती, उसमे 
से किसी अणुमात्र का मी ada अम्तित्व प्राप्त नहों ६, तथापि वह 
नित्यता ओर खतंत्रता का एक अमिट खम आश्वचय-जनक रूप मे 
उत्पन्न कर रहा 6---अथवा हममें ओर सुधि म काई ऐसी वस्तु ह 
जा नित्य और स्वतंत्र हँ, जिसस यह सनत होता है कि मनुष्य के 
मन का यद मोलि प्राकृतिक विश्वास श्रम नदा 6 | यह विज्ञान 
का काम है कि उच्चतर सामान्योकरण द्वारा समी घटनाओं का 
समझाव | अत: जिस बात का सत्यता का समझाना है उसी के 
किसी बात का खण्डन करके दोष अंश का उपयुक्त बता कर समझाने 
की युक्ति वैज्ञानिक कदापि नहीं हा सकती. चाहे वह ओर कुछ भले 
हीर्क्यौन eT | 

अतः ऐसी त्याव्या जा खतंत्रता की इस प्रबल आर सवथा 
आवश्यक भावना का आर दलक्ष्य करती & ओर उपर कह अनुसार 
सत्य के एक अंश का खण्डन करक उसके शष अंश का समझाती 
है बड़ व्याख्या अशुद्ध ओर भ्रमात्मक है | 


तब ता यही दूसरा पक्ष सम्भव है कि अपनी प्रकृति के अनुकूल 
यही बात मान ळी जाय कि हममे ऐसी काई वस्तु है जो खतंत्र 
और नित्य हैं | 


प्‌ 

परन्तु देह वह तस्तु नहीं है और न मनं हो उह वस्त है | 
देह का नाश तो प्रतिक्षण होता रहता है और मन तो सदा बदलता 
रहता है। देह तो एक संघात है ओर उसी तरह मन भी | इसी 
कारण परिवर्तनशीलता के परै वे नहीं पहुँच सकते। परन्तु जड 
भूत के इस क्षणिक आवरण के परे, मन के सूक्ष्म आवरण के 
परे भी, मनुष्य का सच्चा स्वरूप नित्य मुक्त सनातन आत्मा 
अवस्थित है । 


उसी आत्मा को स्वतंत्रता की झलक मन और जड शरीर के 
स्तरों के भीतर से आभासित होती है और नाम-रूप द्वारा रंजित होते 
हुए भी सदा अपने अबाधित अस्तित्व को प्रमाणित करती हे | 


उसी का अमरत्व, उसी का आनन्दखरूप, उसी की शान्ति 
और उसी का दिव्यत्व प्रकाशित हो रहा और अज्ञान के मोटे मोटे 
स्तरों के रहते हुए भी वह अपने अस्तित्व का अनुभव कराती रहती 
है, वही यथाथ मनुष्य है, निभय है, अमर है और स्वतंत्र है । 


अब स्वतंत्रता तो तभी सम्भव है जब कि कोई बाहरी शक्ति 
अपना प्रभाव न डाल सके, कोई परिवतेन न कर सके ; स्वतंत्रता उसीके 
लिये सम्भव है जो सभी बन्धनों से परे हो, समी नियमों से परे हो 
ओर कार्यकारण की शृंखला से भी परे हो। कहने का तात्पर्य यही 
है कि एक अव्यय (पुरुष) ही स्वतंत्र हो सकता है और उसी कारण 
अमर भी हो सकता है। 


bait} 
क्या आत्मा अमर ह! 
यह पुरुष, यह आत्मा, मनुष्य का यह यथार्थ स्वरूप, खतंत्र, 
अव्यय अत्रिनाशी सभी बन्धनो से परे है, ओर इसीलिये वह न तो जन्म 
लेता. न मरता है। “ मनुष्य की यह आत्मा नित्य, सनातन और जन्म- 
मरणर हित है । + 


x न जायते म्रियते वा कदाचिन्नायं भूत्वाउमविता वा न भूय: । 
अजो नित्य: शाश्वतोऽयं पुराणो न हन्यते इन्यमाने शरीरे॥ 
गीता , २।२० 

' बहूनि मे व्यतीतानि जन्माजि तव चाजुन | 
तान्य वेद afr न त्वं चेत्य परन्तप ॥ 
भगवद्गीता, ४५ 
सभी देशों में और सभी जमाने मे मनुप्प की बुद्धि का चक्कर 
में डालने वाळी अनक पहेलियों में से मव स पेंचीदा स्वयं मनुप्य 
है | इतिदास के उषाकाल से जिन ठार्खो रहस्या के उद्घाटन 
करने में मनुप्य की बहुतेरी शक्तियां का व्यय किया गया है उनमें 
सब से अधिक रहस्यमयी है 'वस उसकी प्रकृति | ae ता ब्रिल्कुछ 
ही न सुळझने लाप पेंचीठा गारखधंधा & आर साथ ही साथ अन्य 
सभी समस्याओं स वढकर PEAR ह | हम जा कुछ जानते हे, 
अनुभव करते हैं और कार्य करते हे उन सव का मानव प्रकृति 
ही UMA आर भाण्डार हान के कारण कभी भी एसा समय नहीं 
रहा है ओर न भविष्य में डी vent जब कि मानव प्रकृति मनुष्य 
के fr समर से afin ओर सत्रप्रथम विचार का विषय न हो | 
मानव अस्तित्व के ही साथ अति निकट सम्बन्ध रखने 
वाळी प्रबळ जिज्ञासा उस सत्य के प्रति हान के कारण, या बाह्य 
सृष्टि के माप के आन्तरिक पैमाने के लिये सर्वोपरि उत्कट इच्छा 
रहने के कारण, या परिवतेनशील संसार में एक अचल केन्द्र प्राप्त 

करने की अत्यधिक स्वाभाविक आवश्यकता प्रतीत होने के कारण, 
मनुप्य कभी कभी मुट्ठी भर धूलि को ही सुवर्ण जानकर ग्रहण कर लेता 
है ओर तर्क या बुद्धि से श्रेष्ठ आन्तरिक ध्वनि द्वारा सचेत किये 
जाने पर भी अन्त:स्थित ईश्वरत्व का रुञ्चा अथ ठीक ठीक लगाने 
में कई बार भूल करता है, तथापि जब से खोज या शोध का 
ma हुआ है तब से ऐसा समय कभी नहीं रहा जब कि वोई 
जाति या कुछ व्यक्तियों ने सत के दीपक को ऊँचा नहीं उठाया | 
चारों ओर को परिथिति और अनावरक ब्योरों की एकांगी, 
ऊपर ही ऊपर, और greta धारणा करके कभी कभी अनेक 
सम्प्रदायों और पंथों के अनिश्चित मतों से ऊब कर और--दुःख की 
बात है कि बहुधा संगटित पुरोहित दळ के घोर अन्ध विश्वास के 
कारण अलन्त विपरीत दिशा में पहुँच जाने के कारण पुराने जमाने 
में या आजकल प्रौढ बुद्धि वाले अनेक म्मुप्यों ने सत्य की शोध 
को निराश होकर छोड ही नहीं दिया वरन्‌ उसे निप्फळ ओर निरु- 
पयोगी भी बतळा दिया। भले ही दाशनिक लोग क्रुद्ध हों और 
नाक-मौह सिकोडें और पुरोहित लोग अपना रोजगार तल्वार के 
बल पर ही क्यों न जारी रखें, परन्तु सत्य तो उनको प्राप्त होता ही 
है जो fra होकर बिना दूकानदारी किये उसके मन्दिर में जाकर 
केवल उसी के हेतु पूजा करते हैं। 
प्रकाश उन्हीं व्यक्तियों को प्राप्त होता है जो अपनी बुद्धि 
द्वारा सचेष्ट होकर प्रयत्न करते हैं, यद्यपि वह धीरे से सम्पूर्ण राष्टू 

कै पास बिना जाने पहुँच जाता है । दार्शनिक तत्तवेत्ता लोग 
महामना पुरुषों द्वारा सत्य की खोज के लिये इच्छापूर्वक किये हुए 
विशेष प्रयत्नो का विवरण करते हैं, और इतिहास यह बताता है 
कि वही सत्य किस प्रकार धीरे धीरे चुफ्के से सारी जनता में प्रविष्ट 
हो गया। 

मनुष्यों ने अपने सखन्ध में जितने सब सिद्धान्त निकाले हैं 
उन सब में से अत्यधिक प्रचलित, शरीर से भिन्न अस्तित्व वाळे अमर 
आत्मा का ही है। और ऐसे आत्मा को माननेवालों में से अधिकांश 
विचारवान लोग सदा उसके पूत्र अस्तित्व में भी विश्वास करते 
आये हैं। 

वर्तमान समय में संगठित धर्म वाळे अधिकांश मनुष्य यही 
विश्वास रखते हैं ओर सुसम्पन्न देशों के अत्युत्तम विचारशील पुरुष 
यद्यपि वे आत्मा के पूर्व-अस्तिल्ल कै विरोधी धर्म में पळे हैं तथापि 
वे उत्त विश्वास फा समर्थन करते हैं। यह विश्वास हिन्दू धर्म ओर 
बौद्ध घर्म का आघार है, पुराने मिल्न देश निवासी विद्वान्‌ लोग इसे 
मानते थे। पुराने ईरानी लोगों ने भी इस विश्वास को ग्रहण किया, 
यूनानी तत्त्ववेत्ताओ ने इसे अपने दशैनशात्र की नींव बनाई, हित्रऔं 
में से फैरिती लोगों ने इसे खीकार किया, मुसल्मानों में से प्रायः 
सभी सूफियों ने इसकी सत्यता को मान fear | 

भिन्न भिन्न देशों में वहाँ की विशेष परिस्थितियों के कारण 
भिन्न भिन्न मत उत्पन्न होते हैं और बढते हैं। पुराने राष्ट्रों को यह 

समझने के, लिपे कि मृत्यु के उपरान्त शरीर का भी कोई अंश 
जीवित रह सकता है कई युगों का समय व्यतीत करना पडा। और 
शरीर से अळा कोई ऐसी वस्तु है जो स्थायी बनी हुईं जीवित 
रहती है इस प्रकार का युक्ति-पंगत मत निश्चित करने के लिये उनको 
उससे भी अधिक और कई युग ळा गये। जब यह मत निश्चित 
होगया कि एक कोई ऐसी वस्तु का अछा अस्तित्व है. जिसका 
सम्बन्ध दारीर के साथ थोडे ही समय के लिये रहता है, तभी और 
केवल उन्हीं राष्ट्रों में, जो इस सिद्धान्त पर पहुँचे, यह अनिवाये 
प्रश्न सामने आया--कि वह कहाँ से आई ओर कहाँ जायगी ? 

पुराने fa an आत्मा के विषय के वोई विचार अपने मन 
में ळाकर शान्त बने रहे उनकी दृष्टि में तो मरण ही सब का 
अन्त करने वाला था। कार्ल हेकेल ठीक कहते हैं कि “यद्यपि 
यह सच है कि “पुराने टेस्टामेंट” ( Old Testament ) में निवसन 
के पूर्व fa लोग शरीर से विभिन्न तत्त्व को पहिचानते हैं जिसे 
वे “नफेश” (Nephesh ), ' रुआख' (Ruakh), 'नेशम' 
(Neshama) कहते हैं पर इन शब्दों से आत्मा की अपेक्षा खास का 
बोध होता है। पैलेस्टाइन निवासी यहुदियों के लेखों में भी निर्वासन 
के उपरान्त अळग अस्तित्व वाले अमर आत्मा की कहीं चर्चा नहीं 
है बल्कि सर्वत्र ईश्वर से निकलने वाले केवळ उस “प्राणवायु” का ही 
उल्लेख है जो शरीर के नाश होने पर ईश्वरी ‘sore’ में पुनः 
सम्मिलित हो जाता है। 

पुराने मित्र दे शत्राती और खाल्डीपन ( Chaldeans ) लोगो का 
आत्मा के सम्बन्व में एक विशेष प्रकार का विचित्र मत था, पर मृत्यु के 
उपरान्त इस जीवित रहने वाले अंश के सम्बन्ध का वह मत, ओर पुराने 
हिन्दू , हैरानी, यूनानी या अन्य आयजाति का मत, दोनों एक ही थे 
ऐसा भ्रम न हो। अत्यन्त पुराने जमाने से ही आयी के ओर. संस्कृत भाषा 
न बोलते वाले ज्लेच्छों के आत्मा सम्बन्धी विचारों में भारी अन्तर था। 
उन विचारों का बद्यखरूप मृत शरीर की जो व्यवस्था की जाती है 
उत्त पर से दिखाई देता है। बहुधा म्लेच्छों की भरसक प्रयत्न यही रहता 
है कि मृत शरीर की--सावंधानी के साथ उसे गाडकर या. और 
अधिक परिश्रम के साथ मताला लगा कर उसे ज्यों का Sl बनाये 
रखते हुए- रक्षा की जाय। इसके बिपरीत आयौ की साधारण प्रथा 
मृत शरीर को जला डालने की है। 

यहीं तो एक भारी रहस्य की कुंजी है--यथार्थ तो यही है 
कि कोई भी ees जाति वाले--च'हे मिञ्नदेरावासी हों या एसी- 
रिवन या बेत्रीलो नेयन---आयो की, विशेषकर हिन्दुओं की सहायता 
के बिना, कमी इस सिद्धान्त पर नहीं पहुँचे कि' आत्मा का aren 
अस्तित्व है ओर वह शीर से खतंत्र रह कर भी अळा जी सकती है। 

यद्यपि “ हिरोडोटस ” का कहना है कि मिल्नदेशवासियों को ही 
सर्वप्रथम आत्मा की अमरता का ज्ञान हुआ, और वह मिख्वासियौ का 
यह सिद्धान्त भी बताता हैं कि “शरीर कै नाश होने पर आत्मा 
जन्म लेने वाले प्राणियों मैं पुनःपुन: प्रवेश करती है "ओर 'थरूचर, 

जलचर, नभचर प्राणियों में भटकते भटकते तीन सहस्र वर्षों 
के पश्चात्‌ पुनः मनुष्य शरीर को छोट कर आती है,” तो भी मिस्न- 
देशीय प्राचीन इतिहास के आधुनिक शोध करने वालों ने उस देश 
के सर्वसाधारण धर्म में आत्मा की देहान्तर-प्राप्ति के सिद्धान्त का 
(Metempsychosis) कोई पता नहीं पाया। इसके विपरीत 
मैसपैरो, ए. एरमैन और अन्य era आधुनिक मिश्र संशोधक 
तो इसी अनुमान की ci करते हैं कि मिस्र देशवासी पुनजेन्म 
( Palingenesis) के सिद्वान्त से परिचित नहीं थे। 

पुराने इजित (मिश्र देश) वासी आत्मा को वेदळ दुइरा- 
रूपवाठा या जोडावाला मानते थे ओर उनका यह विश्वास था कि 
चह अपने निजी अलग अस्तित्व से रहित है ओर शरीर से सम्बन्ध- 
विच्छेद नहीं कर सकती। जब तक शरीर है तभी तक वह वर्तमान 
रहती है और यदि संयोगवश मृत शरीर का नाश हो गया तो उस 
शरीर से छूटी हुईं आत्मा को पुनः दुबारा मृत्यु और विनाश का दुःख 
भुगतना पडता है। | 

मृत्यु के उपरान्त आत्मा संसःर भर खतत्रतापूर्वक विचरण कर 
सकती थी, परन्तु, वह रात के समय सदा दुखी, सदा भूखी-प्यासी 
जिस स्थान मैं, उसका ya ade रहता था चहीं लोटकर आ जाया 
करती थी; उसकी सदैव पुन;, एक बार जीवन के सुख भोगने की 
अत्यन्त उत्कट इच्छा रहती थी, .पर उस इच्छा को वह कभी पूर्ण 
मेडी कर सकती थी। यदि उसकै पराने छारीर के किसी भाग मं 

कोई चोट आ जाय तो आत्मा के भी उती भाग में अवश्य ही चोट 
आजाती थी। अपने इसी विचार के कारण इजिप्त निवासी अपने 
यद के मुरदों की रक्षा करने के लिये प्रयत्नशील रहते हैं। पहिले तो 
उन्होंने मुरदों को गाडने के लिये मरुत्यळ को पसंद किया था, क्योंकि 
वडा की सुखी हवा में शरीर का नाश शीघ्र नहीं होता था और 
इती कारण गई हुई आत्मा को दीर्घ जीवन प्राप्त हो जाता था। 
कुछ काल के उपरान्त उनके यहाँ के एक देवता ने मुर्दे को 
ज्यों का यो बनाये रखने की विद्या ( Mummification) का 
आविष्कार किया । इस विद्या द्वारा श्रद्धावान्‌ लोग अपने पूर्वजो के 
मृत शरीरो को प्रायः अनन्त काळ तक रख सकने की आशा करने 
लो जिप्तसे कि मृत आत्मा (या प्रेतात्मा), वह चाहे जितनी भी 
दुःखी Fit न हो, अमरत्व प्राप्त कर सके | 
जिस संसार में आत्मा अब आगे कोई आनंद नहीं प्राप्त कर 
सकती उस संसार के लिये सदैव शोक करते रहने से मृत पुरुष के 
दुःख ओर पीडा का कोई अन्त नहीं रहता था। मृत पुरुष चिल्ला 
उठता, “ अरे मेरे भैय्या ! खान-पान, नशा कुछ भी मत छोडो, प्रेम 
और सुखोपभोग से भी अळग मत होओ, चाहे रात हो या दिन, 
अपनी वासनाओं की तृप्ति से विरत मत होओ, अपने हृदय में दुःख 
मत ळाओ--कयोंकि मनुष्य को पथ्वी पर रहना ही कितने वर्ष है । 
“पश्चिम? तो घोर निद्रा और गहरी छाया का स्थान है, जहाँ 
के निवास करनेवाले एक बार स्थापित कर दिये जाने पर अपने 

“ममी? (Mummy ) रूप में सदा ge रहते हैं और अपने 
भाइयों को देखने के लिये कभी जागृत नहीं हो सकते; वे अपने 
माता-पिता को अब आगे कभी नहीं पहिचानते और अपनी खियौं 
और बच्चों को भी अन्तःकरण से ye जाते हैं। वह सजीव जळ 
जिसे पृथ्वी अपने ऊपर बसने बाळे सभी को देती है, वह जल भी 
मेरे लिये दूषित ओर पृत बन जाता है; वह जल पथ्वी पर रहने- 
बालों के लिये तो बहता हुआ है, पर मेरे लिये तो बह जल, जो 
मेरा है, केवळ सडा हुआ द्रवमात्र है; जब से मैं इस समशानघाटी में 
आया हूँ, मैं कहाँ हैँ, और क्या हैँ, यही नहीं जान पाता । मुझे 
बहता पानी पीने को दो, मुझे जळ के किनारे मेरा मुँह उत्तर की 
ओर करके रख दो जिससे कि मुझे शीतल वायु का रपशेसुख प्रास 
हो ओर मेरा हृदय अपने दुःख से छूटकर HFS हो उठे ।”# 


यद्यापे खाल्डीयन लोग इजिप्तवालें की भाँति मृत्यु के अनन्तर 
आत्मा की अवस्था का इतना हिसाब लगाते नहीं बैठते पर तो मी 
उन लोगों में भी आत्मा दो रूपवाली है और अपनी कबर से ही 
a} रहती है। बे भी भौतिक शरीर से अछा अवस्था की कत्पना 
नहीं कर सके और मुरदे के पुनः जी उटने की आशा करते थे । 

» ये मूल पंक्तियाँ ब्रगश ( Brugsch ) द्वारा जर्मन भाषा में अनुवादित को 
गई हैं, डाय इजिप्टिश ग्रेबरवेल्ट ( Die Egyptische Graber- 
welt), पृष्ठ ३९,४०; इसी प्रकार उनका अनुवाद फ्रान्सीसी भाषा में 
मेस्पेरो द्वारा किया गया है, एटयूइस इजिप्टिएन्निज ( Etudes Egy- 
-ptiennes ), भाग १, GS १८१-१९०॥ 

ओर यद्यपि देवी इश्तार ( Ishtar ) ने बडी बडी विपत्तियों को 
भोगकर और दुःसाहसपूर्ण कार्य करके अपने गडरिया पति इमूजी 
( Dumuji )—इया ( Ea ) और डेमकिना ( Damkina ) के 
पुत्रको पुनः जिला लिया, पर “अत्यन्त afin भक्तगण भी 
अपने मृत मित्रो और बन्थु-जन्वर्वो को पुनर्जीवन प्रप्त कराने के 
लिये इस म.देर से उत मह#दर में प्रार्थना करते व्यर्थ ही भटकते रहे । ” 

इस प्रकार हम देखते हैं कि पुराने जम.ने के इजिप्तवासी या 
खाल्डीयन लोग आत्मा का विचार उसे मृत पुरुष के मृतक शरीर से या 
कवर से AST रख कर नहीं कर सकते थे। इस cal पर का 
जीवन ही सब से बढकर था ओर मृत पुरुष उसी जीवन को पुनः 
भोगने का अत्रसर प्राप्त करने के लिये सदा लालायित रहते थे और 
जीवित पुरुष सदा यही आशा करते थे कि हम उनकी दु:खी आत्मा 
( शीर के जोडे) का अस्तित्व अधिक काळ तक बनाये रखने में 
सहायता पहुँचायें और वे इसलिए भरपूर प्रयत्न भी करते थे । 

यह मन की वह अवस्था नहीं है जहाँ से आत्मा का कोई 
उच्चतर ज्ञान अंकुरित हो सके | प्रथम तो वह बहुत ही भौतिकता- 
पूर्ण है और तिस पर भी भय ओर दु:ख से भरी है। दुष्टता की 
प्रायः अगणित शक्तियों से डरकर, ओर निराशा के साथ उनसे बचने 
का दुःखमय प्रयत्न करते हुए, जीवित पुरुषों की आत्मा vga 
पुरुषों की आत्मा के सम्बन्ध की धारणा के अनुसार-संसार भर भटकती 
हुई--कभी भी कबर ओर aed हुए मुरदे के आगे नहीं बढ सकी | 

चला, अब हम आत्मा सम्बन्धी उच्चतर विचारों के उद्गम के 
लिये एक और जाति की ओर चले, जिनका ईश्वर दयानिधान सर्वे- 
व्यापी पुरुष है और अनेक प्रकाशमान दयाळु ओर सहायक देवों के 
रूप में प्रकट होता है; मानव जाति में सवे प्रथम जिन्होंने ईश्वर को 
पिता कहकर पुकारा--“हे भगवन ! मेरे हाथों को पकडकर मुझे 
उसी प्रकार ले चळ जैसे पिता अपने प्यारे पुत्र को ल जाता है; ” 
जो लोग जीवन को आशामय मानते थे, उसे निराशापूण नहीं 
समझते थे; जिनका धर्म, उन्माद ओर आवशपूर्ण जीवन में, दु:खी 
मनुष्य के Se से बारी बारी से निकलने वाली दुःखभरी आहों का शब्द 
नहीं होता था चरन्‌ जिनके विचार खेतों ओर अरण्यां के सुवास से 
सुगन्धित होकर हमें प्रात होते हैं; जिनके स्तुतिपूर्ण गीत--दिवाकर 
के प्रथम किरणों से प्रकाशित इस सुन्दर संसार का अभिनन्दन करते 
समय पक्षियों के गले से निकल हुए मधुर गीतो के समान खाभाविक 
स्वतन्त्र, आनन्दपूर्ण---अभी भी अरसी market की अवधि के 
भीतर से स्वर्ग से नई पुकार की तरह हमें सुनाई दे रहे हैं;--हम 
उन पुराने आर्या की ओर झुकते हैं । 


“मुझे उस मरणरहित, विनाश रहित सृष्टि में पहुँचा दो जहाँ 
स्वर्ग का प्रकाश और सनातन तेज चमक रहा है;” “मुझे उस 
राज्य में अमर बना दो जहाँ राजा विदेखान्‌ का पुत्र निवास करता 
है, जहाँ स्वगे का गुप्त मन्दिर है; ” “मुझे उस राज्य में अमर बना 
दो जहाँ श्रवण करते करते वे डोलते हैं; ” “era fea स्वर के तृतीय 

मण्डल में, जहाँ सारी सष्टि प्रकाशपूण है, मुझे उस आनन्द क 
साम्राज्य में अमर बना दो;”---ये आयी के सबसे पुराने ग्रंथ 
' ऋग्वेदसंहिता ' क प्रार्थनामंत्र है | 

हमें म्लेच्छों ओर आयो के आदर्श में एकदम जमीन-आस- 
मान का अन्तर दिखाई देता है। एक को तो, यह शरीर और यह 
संसार ही सम्पूर्ण सत्य प्रतीत होता है और उसके लिये यही इष्ट 
वस्तु हो जाता है। वह थोडासा जीवन-रम--जो इन्द्रियों के उप- 
भोग के चले जाने से दुःख और आपत्ति का अनुभव करने के लिये 
मृत्यु-काळ में शरीर से उड जाता हैं, वही, यदि शारीर को रक्षा 
सावधानी के साथ की गई तो, पुनः लौठकर आजायेगा, इस प्रकार 
की ब्य आशा वे करते रहते हैं; और इसी कारण जीवित मनुष्य 
की अपेक्षा मुर्दा अधिक सावधानी स सुरक्षित रखने को वस्तु बन 
जाती By दूसरे को यह पता लग चुका हैं कि शरीर को छोडकर जान 
बाला ही “यथार्थ मनुष्य है और जब शरीर से वह अला हो जाता 
हे तब वह शरीर में रहते समय जो आनन्द कभी नहीं पाया था उससे 
अधिक आनन्द का उपभोग करता है। अतः वे उस सडते हुए मुटे 
को जलाकर नष्ट कर देने की शीघ्रता करने लगे | 


यही हमें उस मूल का पता लाता है जिससे आत्मा को सच्ची 
कल्पना का उद्गम हुआ | यही स्थान है, जहाँ कि शरीर नहीं वरन्‌ 
आत्मा ही यथार्थ मनुष्य है, इसका पता चला; यही स्थान है, जहाँ 
कि यथार्थ मनुष्य और उसके शरीर के age सम्बन्ध होने के समस्त 

विचारो का अभाव है; इसीलिये यहाँ पर आत्मा की स्वतंत्रता के 
उदार विचार का उदय हो सका । और जब आयौँ ने दिवंगत आत्मा 
जिस दारीररूपी चमकीळे वस्न के भीतर लपेटा रहता है उसको 
भेद कर भीतर देखा तब उन्हे उस आत्मा के यथाथ खभाव, एकाकी, 
आकारहीन विशिष्ट तत्त्व होने का पता चला और तभी यह अनिवार्य 
प्रश्न उठा---कि वह कहाँ से आई? 

भारतवर्ष में और आयो में ही पूर्वजन्म, अमरत्व और आत्मा 
के व्यक्तित्व का सिद्धान्त प्रथमत: प्रकट हुआ । इजिप्त देश के 
आधुनिक संशोधन में इस पृथ्वी पर के जीवनकाल के पूर्व ओर 
पश्चात्‌ रहने वाले स्वतंत्र व्यक्तिमान आत्मा के सिद्धान्तो का माम 
निशान नहीं पाया जाता । किसी किसी रहस्यग्रंथ में यह .विचार 
है, पर उनमें वह भारतवर्ष से ही सम्बन्ध रखता पाया गया है । 

काले Fee कहते हैं-- “मुझे निश्चय हो चुका कि जितनी 
अधिक गम्भीरता से हम इजिप्तवालो के धर्म का अध्ययन करले हैं 
उतना ही अधिक स्पष्ट हमें यह दिखता है कि सर्वसाधारण इजिप- 
शियन धर्म के लिये आत्मा की देह्वान्तर-प्राप्ति ( Metempsychosis ) 
का सिद्धान्त बिलकुल पराई बस्तु थी और जिस किसी भी wea 
में वह बात है वह ओसाइरिस (Osiris) उपदेशों के अन्तर्गत 
नहीं है, वह हिन्दू ग्रंथों से प्राप्त किया है।” 

तत्पश्चात्‌ हम एलेक्जेण्ड्या के यहूदियों में व्यक्तिमान आत्मा 
का सिद्धान्त देखते हैं और ईसामसीह के समय के फैरिसी ढोग 

भी---जैसा हम पहिले बता चुके हैं---न केवल स्वतंत्र आत्मा में 
ही विश्वास करते थे वरन्‌ भिन्न भिन्न शारीरो में वह भटकता रहता 
है, यह भी मानते थे; ओर इस प्रकार यह जानना आसान हो जाता 
है कि ईसाममीह एक पुराने पैगम्बर के अवतार कैसे माने गये; और 
स्वयं ईसामसीह जोर देकर कहते थे कि पेगम्बर इलियस ही जेन 
बैप्टिट बनकर पुनः आये थे। “यदि आप इसे मानें तो यह 
इलियस ही है जो आने वाला था ”---मैथ्यु, ११--१४। 

आत्मा और उसके स्वतंत्र व्यक्तित्व का विचार हिन्रुओं में, 
माळूम होता है, इजिपृशियन लोगों के उच्चतर रहस्यमय उपदेशों 
के द्वारा पहुँचा और इजिप्तवालो ने भारतवर्ष से ग्रहण किया । और 
वह विचार एलेकजेंडिया के रास्ते आया यह बात सार्थक है, क्योंकि 
बोद्द ग्रंथों से स्पष्ट पता चलता है कि बोद्ध धमप्रचारको का 
कार्यक्षेत्र एलेकजें ड्या और एशिया माइनर में रहा है । 

कहा जाता है कि पायथेगोरस ही प्रथम युनानी है जिसने ग्रीस 
देश वाले हेळन्स लोगों को पुनर्जन्म का सिद्धान्त सिखाया। वे आर्य 
जाति के होने के कारण पहिले ही अपने मुर्दो को जळाते थे और 
व्यक्तिमान आत्मा के सिद्धान्त को मानते थे; अत: उन युनानियों को, 
पायथेगोरस के उपदेश से पुनजन्म का सिद्धान्त मान लेना आसान 
माळूम पडा | अपूलियस ( 40010108 ) के कथन के अनुसार पायथे- 
गोरस भारतवर्ष में आये थे और वहाँ के ब्राह्मणों सं उन्होंने शिक्षा ग्रहण 
की eff | 

अब तक हम यह जान चुके कि जहाँ कहीं आत्मा थक , 
“यथार्थ मनुष्य” ही---ओर न केवळ शरीर को जीवित रखने वाला 
एक अंश ही--माना जाता है, वहाँ उसके पूर्वे अस्तित्व का सिद्धान्त 
अवश्य ही निश्चित हो चुका; और जिन राष्ट्रों ने आत्मा के खतंत्र 
व्यक्तित्व को माना उन्होंने मृतक शरीर का जलाकर अपने उस विश्वास 
को बाह्य रूप में सदेव प्रकट भी किया यद्यपि आर्यो की एक पुरानी 
जातिवाल पशियानिवासियों ( फारस देश वालों ) ने पुरान जमाने 
से ही, बिना किमी सेमिटिक प्रभाव के, अपने यहाँ के मुदो को 
अलग करने की एक अद्भुत रीति प्रचलित की | वे अपने “ Towers 
of Silence” को जिस नाम से पुकारते हैं वह नाम “ae” 
( जलाना ) धातु से बना हैं। 
संक्षेप में यह कह .सकते हैं कि जिन जातियों ने अपनी प्रक्काति 
के विश्लेषण की ओर अधिक ध्यान नहीं दिया वे तो अपने सवस्व- 
रूपी इस भौतिक शरीर के परे नहीं पहुँचे और जब कभी उन्हें उसके 
परे जाने के लिये उच्चतर आलोक द्वारा प्ररणा हुई तब भी वे 
केवळ इसी सिद्धान्त पर पहुँचे कि किसी भी प्रकार, कभी सुदूर 
भविष्य में यह शारीर ही अविनाशी बन जायेगा | 
इसके विपरीत उस जाति या राष्ट्र के लोगों ने,. इंडो-आयेन 
लोगों ने अपनी अधिकांश उत्तम शक्तियाँ इसी खोज में लगा दीं कि 
इस बुद्धि-शक्तियुक्त मनुष्य का यथार्थ खरूप क्या है? और परिणाम 
में उन्हें पता om कि इस शारीर के परे, और उनके पूर्वज जिस 

तेजस्वी शरीर की आकांक्षा करते रहे उसके भी परे, “यथार्थ मानव, ' 
वह सत्य तत्त्व, वह व्यक्ति है जो इस शरीररूपी आवरण या वलन को 
धारण कर छेता है ओर पुनः उसके जीर्ण हो जाने पर उसे अछग 
फेंक देता है। क्या यह तत्त्व सष्ट किया गया? यदि “सुजन' का 
अर्थ यह है कि ' कुछ नहीं” से कोई वस्तु बाहर आयी तब तो उसका 
उत्तर निश्चयात्मक “नहीं ” है। यह आत्मा जन्मरहित ओर मरणरहित 
है; यह आत्मा किसी प्रकार के संमिश्रण या संयोग से बनी हुई 
नहीं है, वरन्‌ स्वतंत्र व्याक्तिमत्ता है ओर इसी कारण न तो वह 
उत्पन्न की जा सकती और न उसका नाश ही क्या जा सकता है। 
वह तो भिन्न भिन्न अत्रस्थाओं में से यात्रा कर रही है। 


स्वभावतः यह प्रश्न उठता है कि वह इतने समय तक कहाँ थी? 
हिन्दू तत्ववेत्ता कहते हैं---““वह भौतिक दृष्टि से भिन्न भिन्न शरीरों 
में प्रवेश कर रही थी, या, यथार्थ में तात्विक दृष्टि से देखने पर भिन्न 
भिन्न मानसिक भूमिकाओं में से जा रही थी? ” 

हिन्दू दार्शनिक लोगों ने जो पुनर्जन्म का सिद्धान्त निकाला है. 
उसके लिये वेदों के उपदेश के सिवाय और भी कोई प्रमाण है? 
ef! ऐसे प्रमाण हैं; और हम आगे यह बताने की आशा करते हैं 
कि उसके लिये ऐसे ही प्रबल प्रमाण हैं जैसे अन्य सर्वमान्य सिद्धान्त 
के लिये। परन्तु पहिले हम यह देख लें कि कई आधुनिक यूरोपीय 
मनीषियों ने पुनर्जन्म के सम्बन्ध में क्या कहा है। 

आइ. एच्‌. फिरते (1. H. Fichte) आत्मा की अमरता के 

विषय में बोलते हुए कहते हैं---““यह सच है कि प्राकृतिक जगत्‌ में 
एक दृष्टान्त हैं जो दलील के रूप में अविच्छिन अस्तित्व के विरुद्ध 
सामने छाया जा सकता है। वह यही प्रसिद्ध तर्क है कि जिस 
वस्तु का किसी काल में आरम्भ हुआ उसका अन्त या नाश किसी 
काल में अवश्य होगा | अत: आत्मा भूत काल में थी इस विवाद पक्ष में 
उसका पूवे अस्तित्व तो मान ही लिया गया। यह युक्तिसंगत सिद्धान्त 
है, पर यह तो उसके अविच्छिन्न अस्तित्व के विरोध में न होकर उसके 
पक्ष में एक नई बहस हो गई। यथार्थ में आवश्यकता है दर्शन-शाख्र 
विषयक शारीरक शास्त्र के इस सत्य के सम्पूर्ण अर्थ को समझने की 
कि यथार्थ में कोई वस्तु उत्पन्न नहीं की जा सकती और न कोई वस्तु 
नष्ट ही की जा सकती है। इसी को समझने से, भोतिक शरीर में दृष्टि- 
गोचर होने के पूर्व आत्मा का अस्तित्व अवश्य रहा होगा, यह बात 
aq जाती है। 


शोपनहावर अपनी पुस्तक ‘Die Welt als Wille und 
Vorstellung” में पुनर्जन्म के विषय में कहते हैं--किसी व्यक्ति 
के लिये जेसी नींद है, उसी तरह ' इच्छाशक्ति! के लिये मृत्यु है । 
यदि स्मरण ओर व्यक्तित्व कायम रहें, तो उन्हीं HAT को करना ओर 
उन्हीं दुःखों को भोगना यही सदा, अनंत काळ तक, बिना लाभ के 
करते रहना कभी सहन नहीं हो सकता | वह इन्हें दूर फेंक 
देता है और यही Lethe “ लेथी ” (मृत्यु) है, और इस मृत्युरूपी 
नींद में से नया प्राणी बनकर दूसरी बुद्धीन्द्रिय को साथ लेकर पुनः 

प्रकट होता है; नया दिवस उसे नये प्रदेशों की ओर लल्चाता है। 
तब तो ये सतत होने वाले नये जन्म उस अबिनाशी इच्छा-शक्ति के 
जीवन-खप्त की लगातार श्रेणीरूप हैं। यह तब तक चलेगा जब तक 
कि बारंबार के नये शरीरों में अधिकाधिक ओर भिन्न भिन्न प्रकार के 
ज्ञान द्वारा शिक्षित और उन्नत होकर वह अपना ही अमाव करके अपने 
को विलुप्त न कर दे। इस प्रकार के पुनर्जन्म का अनुभव द्वारा भी 
प्रमाण मिळ जाता हैं---यह नहीं भूलना चाहिये; यथार्थ में तो नये प्रकट 
होने वाले प्राणियों के जन्म स और जीर्ण होने वालों की मृत्यु से 
सम्बन्ध रहता ही है। यह बात तब दिखाई देती है जब कि उजाड 
बना देने वाली भयंकर बीमारियों का परिणाम-सा प्रतीत होने वाली 
मनुष्यजन्म-संख्या की बाढ का आधिक्य हुआ करता है। चोदहवी 
शताब्दी में जब “ब्लॅक डेथ” (Black Death) नामक बिमारी 
ने “पुरानी दुनियां! की अधिकांश आबादी को उजाड कर दिया उस 
समय मानव जाति में बहुत असाधारण रूप से उत्पत्ति-शक्ति और 
जन्मतंख्या बढ गई ओर यमज (जोडिया ) बालकों की पैदायश अधिक 
हुई । एक बात ओर उल्लेखनीय है कि उस समय पैदा होने वाले 
बच्चों के दांत पूरी संख्या में नहीं जमे; इस प्रकार प्रकृति ने भरपूर 
प्रयत्न किये, परन्तु सूक्ष्म अंगों की उत्पत्ति में कृपणता कर दी | यह विवरण 
एफ. स्कनरेर ( 10, Schnurrer ) ने अपने Chronik der Senchen 
१८२५ में दिया है। कैस्पर (Casper) भी अपने Weber die 
Wahrscheinliche Lebensdauer des Menschen १८३५ 
में इस सिद्धान्त का समर्थन करता है कि किसी विशिष्ट आबादी में 

हॉ की Header का प्रभाव "वहाँ के जीवनकाल की दीर्घता और 
PAG पर अवट्य पडता है, क्योंकि जन्मसंख्या मृत्युसंख्या के 
पाथ साथ चलती है; सदेव ओर संत्र मृत्यु और जन्म की संख्याएँ 
पमान अनुपात में बढती और घटती हैं; इस बात को निःसंदेह रूप से 
x करने के लिये उन्होंने भिन्न भिन्न देशों और भिन्न भिन्न प्रान्तों से 
प्रमाण एकत्र करके TAT हैं। और, तिस पर भी यह तो असम्भव है 
कि मेरे अल्प्रय की मृत्यु से, ओर जिस विवाह से मेरा कोई सम्बन्ध 
नहीं है ऐसे विवाह द्वारा अनेक सन्तान के जन्म लेने से कोई भौतिक 
फाये-कारण-सन्जन्त हो। इस प्रकार यहाँ आध्यात्मिकता अस्वीकार 
करने लायक नहीं दिम्वाई देती ओर निश्चयात्मक रूप से भौतिक घटना 
का समझने लायक तात्कालिक कारण मिल जाता है। प्रत्येक नवजात 
प्राणी नये जीवन में ताजा ओर प्रफुल्लित होकर आता है ओर उसका 
स्वतंत्र देन के रूप में उपभोग करता है; परन्तु खतंत्र दान के 
रूप में कुछ भी नहीं दिया जाता ओर कुछ भी नहीं दिया जा सकता | 
इस ताजे जीवन का दाम बुढापा ओर उस जीपी जीवन की मृत्यु 
द्वारा दिया जाता है, जिस जीवन का नाश तो हो गया। परन्तु 
उसके भीतर वह अविनाशी बीज था जिसमें से नया जीवन अंकुरित 
हुआ है। वे दोनों जीवन एक ही हैं।” 


वह महाम्‌ अंग्रेज तत्त्ववेत्ता झम, यद्यपि वह शून्यवादी था, 
अमरत्व पर अविश्वासात्मङ निबन्ध में कहता है--'' आत्मा की देहान्तर- 
प्राप्ति ( Metempsychosis ) ही इस प्रकार का मत है जिस पर 

दरान-शास्र ध्यान दे सकता | तत्त्ववेत्ता लेसिंग एक कवि की गम्भीर 
अन्तर्टृष्टि के साथ पूछता है, “बह मत या कल्पना क्या इतनी हँसी 
के लायक इसीलिये है कि यह सब से पुरानी है /---इसीलिये कि मानव 
बुद्धि--विभिन्न पंथों के मिथ्याबादो के द्वारा नष्ट या दुबल होने के 
पूर्व--एकदम उस कल्पना पर उतर पडी?.... जिस प्रकार मैं नया 
ज्ञान, नया अनुभव कई बार प्राप्त कर सकता हूँ, उसी प्रकार अनेक 
बार मैं क्यों न लोट आउँ? क्या में एक ही बार में इतना ले आया 
हैँ कि दुबारा वापम लोटने का कष्ट व्यर्थ जायगा ?? 

आत्मा का अस्तित्व पूर्वे से ही रहता हैं ओर वह अनेक जन्म 
धारण करती हैं, इस सिद्धान्त के पक्ष और विपक्ष में कई दलीलें दी 
गई हैं और सभी समय के कई अत्यन्त विचाखान पुरुष उस 
सिद्धान्त का पक्ष लेकर विरोधी के वाद का खण्डन करते आये हैं; 
ओर जहाँ तक हम समझ सकते हैं यदि कोई व्याक्तिमान आत्मा है 
तो उसका अस्तित्व पहिले से रहना आवश्यक दिखता है। यदि 
अत्मा का स्त्रतंत्र व्यक्तित्व नहीं है वरन्‌ वह स्केघो (विचारों) का 
संयोग है जैसा कि बौद्द सम्प्रदाय के माध्यमिको का कहना है, तो 
भी. उन्हें अपने मत को समझाने के लिये पूर्व aa को स्त्रीकार 
करना अत्यन्त आवश्यक प्रतीत होता है। 
अनंत अस्तित्व के किसी काल में आरम्म होने को असम्भावना 
सिद्ध करने वाली दळीळ का कोई खण्डन नहीं हो सकता, यद्यपि, 
इस दलील को काटने के प्रयत्न यह कह कर किये गये हैं कि 

ईश्वर सर्वशक्तिमान हैं ओर वह कुछ भी काय---चाहे वह तक 
के असंगत ही क्यों न हो--कर सकता है। हमें यह देख कर 
az होता है कि इस प्रकार का sage विवाद कई अत्यन्त विचार- 
वान पुरुष किया करते हैं। 
पहिली बात तो यह है कि ईश्वर सभी घटनाओं का एक मात्र 
सामान्य कारण है, इसलिये प्रश्न यह है कि कुछ विशिष्ट प्रटनाओं के 
स्वाभाविक कारणों का पता मानवात्मा में ही लगाना होगा। अतः 
'कर्ता-घर्ता सब ईश्वर ही है” (Deus ex machina) का 
मिद्वान्त यहाँ ब्रिलकुल असंगत हैं। इसका अथ तो इसके सिवाय 
और कुछ नहीं होता कि हम अपना अज्ञानी होना खीकार करते हैं। 
मानवज्ञान के किसी भी विभाग में किसी भी प्रश्न के पूछे जाने पर 
हम यही उत्तर दे सकते हैं और हर प्रकार की पूछताछ को---और 
परिणामत: ज्ञान को ही--बन्द कर सकते हैं। 
दूसरी बात यह है कि हर समय ईश्वर की सत्रशक्तिमत्ता की 
दुहाई देना केवळ गब्द-जाल है। कारण का, कारण के रूप में 
कार्य के लिये पर्याप्त होना ही हमें विदित होता है, और हो सकता 
है; इससे अधिक और कुछ नहीं | इस तरह हम किसी सर्वशक्तिमान 
कारण की अपेक्षा किसी अनंत कार्य के विषय में ओर अधिक 
विचार नहीं कर सकते | इसके सिवाय यह भी है कि ईश्वर सम्बन्धी 
हमारे सभी विचार समर्याद ही हैं; उसे कारण कहना भी तो हमारे 
ईश्वर सम्बन्धी त्रिचार को मर्यादित कर देना हे । 

तीसरी बात यह हैं कि वह स्वीकार भी कर लिया जाय 
तो हम ऐसे किसी असम्भव सिद्धान्त को तब तक मानने को बाध्य 
नहीं हैं कि “कुछ नहीं (या शून्य) में से कोई पदार्थ उत्पन्न 
हुआ” या “किसी अनंत पदार्थ का आदि या आरम्भ किसी विशिष्ट 
काल में हुआ” जब तक कि हम इस ओर अधिक अच्छे प्रकार से 
समझ सकते हैं। 

पूत्रे अस्तित्व के सिद्धान्त के विरोध में एक बहुत बडी कहलान 
वाली यह दलील दी जाती है कि मनुष्य जाति में स अधिकांश का 
इसका भान नहीं है। इस दलील की सत्यता को प्रमाणित करने के 
लिये यह सिद्ध करना चाहिये कि मानवात्मा का सम्पूर्ण अंश स्मरण- 
शक्ति से बद्ध है। यदि स्मृति अस्तित्व की जाँच है तब तो हमार 
जीवन का वह अंश जो अभी उसमें नहीं है उसका ता अस्तित्व नहीं 
ही होना चाहिये ओर हर ण्क मनुष्य जा बेहोशी की अवस्था में या 
और किसी तरह अपनी स्मरण-शक्ति को म्वो बैठता है वह भी अस्तित्व- 
हीन होना चाहिये। 

जिन तकौ पर से यह निष्कर्ष निकाला जाता है कि qa अस्तित्व 
है---और वह भी सज्ञान कमे की भूमिका में है (जैसा कि हिन्दू 
दार्शनिक विद्वान सिद्ध करते हैं) वे तर्क मुख्यतः ये हैं:-- 

प्रथमत:--इस संसार में जो असमानता हैं उसको और किस 
प्रकार से समझ।यें। न्यायी ओर दयानिधान ईश्वर की सष्टि में एक 
बालक जन्म लेता है, उसकी हर एक परिस्थिति उसका उत्तम ओर 

मानवसमाज के लिये उपयोगी बनाने के fea अनुकूल हैं; और 
मम्भवत; उसी क्षण में ओर उसी शहर में एक दूसरा बालक जन्म 
लता है जिसकी प्रत्येक परिस्थिति उसके अच्छे बनने के प्रतिकूल 
हें । हम ऐसे बच्चे देखते हैं जो कि दुःख भोगने के लिये---ओर 
सम्भवत; जन्मभर दुःख भागने के लिये ही--जन्म लेते हैं; और ऐसा 
उनके स्त्रये के किसी अपराध के कारण नहीं होता | ऐसा क्यों होना 
चाहिये ? इसका कारण क्या हे? किसकी अज्ञानता का यह परिणाम 
हें? यदि उस बालक का कोई अपराध नहीं है तो उसके माता- 
पिता के कर्मा के लिये उसे क्यों दूःग्व भागना चाहिये ? 
यहाँ के दुःख के अनुपात से भत्रिप्य में सुख मिलेगा ऐसा 
प्रलोभन दिम्वान या ““रहस्यात्मक Aa सामने लाने की अपेक्षा ता 
: इसका कारण हम नहीं जानते '--यह स्वीकार कर लेना अधिक अच्छा 
टर । काई हमें बिना अपराध के जबरदस्ती दंड भगतावे यह तो नेति- 
कता के विरुद्ध है--अन्याय तो है ही---“ परन्तु भविष्य काल में 
qf होने "---का सिद्धान्त भी लंगडा और निराधार है | 
दृःख में जन्म लेने वालों में से कितने उच्चतर जीवन बनाने का 
कष्टकर प्रयत्न करते हैं ओर कितने---उससे अधिक संख्या में--जिम 
परिस्थिति में रखे जति हैं उसी के शिकार हो जाते हैं? बुरी परि- 
स्थिति में aa जन्म दिये जाने के कारण जा अधिक बुर 
ओर दुष्टतर बन जाते हैं उन्हें भत्रिप्य में उनके जीवनकाल की दुष्टता 
के लिये क्या पारितोषिक मिलना चाहिये? तब ता मनुष्य यहाँ जितना 

ही अधिक दृष्ट होगा उतना ही इस जन्म के पश्चात्‌ उसे सुखोपभोग 
प्राप्त होगा । 

मानव-आत्मा के वैभव ओर खतंत्रता को प्रतिष्ठित करन के लिये 
और इस संसार में प्रचलित असमानता और भयानक Tat के अस्तित्व 
को समझाने के लिये कुल भार उसके यथार्थ कारण---हमारे निज 
के खतंत्र कृत्यों या “कम —w रखने के सिवाय और कोई दूसरा 
मार्ग नहीं हे। इतना ही नहीं, बल्कि आत्मा का शून्य (या अस्तित्व 
हीन वस्तु) से उत्पन्न किये जाने का मिद्धान्त अवश्यमेव हमें 
४ दैववाद ओर प्रारब्ध-लेख” की ओर ले जायेगा, और दयानिधान 
परमपिता ” ईश्वर के बदले हमारे सामन पूजा के लिये भयंकर. 
निर्दयी ओर सदा रुष्ट ईश्वर स्थापित कर देगा। और जहाँ तक धर्म 
की भलाई या बुराई करने की शक्ति क्रा सम्बन्ध है, उसमें तो यह 
उत्पन्न की हुईं आत्मा का सिद्धान्त परिणाम में “ दैव ओर प्रारब्ध- 
लेख” के वादों की ओर ले जाकर उस भयानक धारणा के लिये 
उत्तरदायी बनता है जो ईसाइयों ओर मुमलमानो में प्रचलित है--कि 
मू्तिपूजकों को तलवार के घाट उतार देना (बुतपरस्तों को कत्ल कर 
देना) न्यायसंगत है। ओर उसी के कारण सभी भयानक दुघटनाएँ 
हुई हैं और अब तक हो रही हैं । 

परन्तु न्यायमतवादी तलवेत्ताओं ने पुनजेन्म के पक्ष में सदैव 
एक तर्क उपस्थित किया है जो हमें निश्चयात्मक प्रतीत होता हैं; 
वह तर्क यह है कि “ हमारे अनुभव लुप्त या नष्ट नहीं किये जा 


३० 


पुनजन्म 
सकते ।”-- हमारी कृतियाँ (कर्म ) यद्यपि देखने में लुप्त सी हो जाती हैं 
तथापि “अद्ृष्ट ” बनी हुई रहती हैं और अपने परिणाम में “प्रबृत्ति” 
का रूप धारण करके पुन: प्रकट होती हैं। छोटे छोटे बच्चे भी कुछ 
प्रवृत्तियों को--उदाहरणार्थ, मृत्यु का मय---अपने साथ लेबर आते हैं। 


अब यदि प्रवृत्ति बारबार किये eo कम का परिणाम है तो जिन 
प्रव्ात्तियों को साथ लेकर हम जन्म धारण करते हैं उनको समझने के 
लिये उस कारण का भी उपयाग करना चाहिये। यह तो रपष्ट है 
कि वे प्रबृत्तियाँ हमें इस जन्म में प्राप्त हुई नहीं हो सकतीं; अत: 
हमें उनका मूळ पिछले जन्म में हंढना चाहिये। अब यह भी we 
है कि हमारी प्रवृत्तियों में से कुछ तो मनुप्य के ही जान वूझकर 
किये हुये प्रयत्नों के परिणाम हैं; ओर यदि यह सच है कि हम उन 
प्रवृत्तियो को अपने साथ लेकर जन्म लेते हें तब तो बिलकुल यही 
सिद्ध होता है कि उनके कारण गतजन्म में जानबूझकर किये हुए 
प्रयत्न ही हैँ- अर्थात्‌ इस वर्तमान जन्म के पूत्र हम उसी मानसिक 
भूमिका में रहे होंगे जिसे हम मानत्रभूमिका कहते हैं। 

जहाँ तक वर्तमान जीवन की प्रवृत्तियों को भूतकालीन ज्ञानपूर्वक 
किये हुए प्रयत्नो द्वारा समझाने की बात है वहाँ तक भारतवषे के 
पुनजन्मबादी और वर्तमान विकासवादी एकमत हैं; अन्तर केवळ इतना 
ही है कि हिन्दू लोग अध्यात्मवादी होने के कारण उसे जीवात्माओं 
के सज्ञान प्रयत्नो के द्वारा समझाते हैं और विकासवाद के भौतिक 
मतवाले उसे पिता से पुत्र में आने वाले आनुवंशिक संक्रमण द्वारा 

समझाते हैं। जो शून्य स उत्पत्ति होने का सिद्धान्त मानते हे वे तो 
किसी गिनती में नहीं हें । 

अब विवाद केबल पुनजन्मबादियों और भौतिकवाद बाल में 
ही है---पुनजेन्मवादी लोग यह मानते हैं कि सभी अनुभव प्रवृत्तियां 
के रूप में अनुभव करने वाले जीवात्मा में संगहीत रहते हैं और उम 
अविनाशी जीवात्मा के पुनजन्म द्वारा संक्रमित किये जाते हैं; मोतिकबाद 
वाले मस्तिष्क को सभी कमो के आधार होने के ओर बीजाणुओं 
((76115) के द्वारा उनके संक्रमण का सिद्धान्त मानते हँ | 


इस प्रकार हमारे लिये पुनजन्म का सिद्धान्त बहुत महत्त्वपूण 
वन जाता है, क्योंकि पुनजन्म के और बीजाणुओं के द्वारा आनुबंशिक 
संक्रमण के बीच में जो विवाद है वह यथाथ में आध्यात्मिकता ओर 
भोतिकता का flare है। यदि बीजाणुओं द्वारा आनुवंशिक संक्रमण 
समस्या को हल करने के लिये पूर्णत: पर्याप्त है तब तो भोतिकता ही 
अपरिहार्य है ओर आत्मा के सिद्धान्त की काई आवश्यकता नहीं है | 
यदि वह पर्याप्त नहीं है तो प्रत्येक आत्मा अपने साथ इस जन्म में 
अपने भूतकालिक अनुभत्रों को लेकर आती है यह सिद्धान्त पूर्णत: 
सत्य है। पुनर्जन्म या भोतिकता-इन दो में से किसी एक को मानने 
के सिवाय और कोई गति नहीं है । प्रश्न यह है कै हम किसे मानें ? 

